ΓΡΑΠΤΗ ΕΡΩΤΗΣΗ P-1813/01

υποβολή: Torben Lund (PSE) προς την Επιτροπή

(13 Ιουνίου 2001)

Θέμα: Κακομεταχείριση πρωτευόντων

Γίνομαι παραλήπτης ολοένα και περισσότερων εκκλήσεων από πολίτες και ενώσεις προστασίας των ζώων αναφορικά με την αήθη μεταχείριση και τις εντελώς απαράδεκτες συνθήκες διαβίωσης πουφίστανται τα πρωτεύοντα ενός ολλανδικού ερευνητικού κέντρου. Το κέντρο λαμβάνει κοινοτική οικονομική ενίσχυση.

Νεαροί χιμπαντζήδες έως και ενός έτους, χωρίζονται συστηματικά από τις μητέρες τους και τίθενται σε απομόνωση, σε κλουβιά στα οποία δεν μπορούν ούτε να σταθούν όρθιοι, ούτε να κινηθούν ελεύθερα. Στο φυσικό τους περιβάλλον οι χιμπαντζήδες θηλάζουν έως την ηλικία των δύο ετών και δεν αποχωρίζονται τη μητέρα τους μέχρι και την ηλικία των πέντε ετών. Κατά συνέπεια αρκετοί από τους πιθήκους εμφανίζουν νοητική καθυστέρηση και επιδεικνύουν στερεότυπη συμπεριφορά, λχ. επανειλημμένες κινήσεις μπρος-πίσω. Παλαιότερα χρησιμοποιήθηκαν σε ειδικά πειράματα, αλλά θεωρούνται σήμερα από τους ερευνητές ακατάλληλοι για αυτό το σκοπό.

Από κάθε άποψη, ηθική, προστασίας των ζώων, οικονομική, είναι φανερό ότι το κέντρο πρέπει να κλείσει.

Με αυτήν την αφορμή ερωτώ την Επιτροπή σε ποιες ενέργειες προτίθεται να προβεί για να κλείσει το ενισχυόμενο από κοινοτικούς πόρους ολλανδικό ερευνητικό κέντρο πρωτευόντων με την επωνυμία Βιοιατρικό Έρευνητικό Κέντρο Πρωτευόντων (BPRC);

Απάντηση του κ. Busquin εξ ονόματος της Επιτροπής

(26 Ιουλίου 2001)

Όλες οι έρευνες στην Ευρώπη σχετικά με τη χρήση των ζώωνπόκεινται στις διατάξεις της οδηγίας 86/609/ΕΟΚ του Συμβουλίου της 24ης Νοεμβρίου 1986(1) σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς. Τα κράτη μέλη έχουν την ευθύνη της εφαρμογής των διατάξεων της ως άνω οδηγίας.

Η Επιτροπή επαγρυπνεί ιδιαίτερα όσον αφορά τα πειράματα με ζώα και την πρόνοια για τα ζώα κατά την εφαρμογή του Πέμπτου προγράμματος πλαισίου έρευνας και τεχνολογικής ανάπτυξης (ΕΤΑ) της Κοινότητας (1998-2002)(2).

Το παράρτημα του Πέμπτου προγράμματος πλασίου σχετικά με το πρόγραμμα ποιότητας ζωής και το παράρτημα για το ειδικό πρόγραμμα σχετικά με την ποιότητα της ζωής(3) αναφέρουν ότι η έρευνα στην οποία συμμετέχουν ζώα περιορίζεται βάσει του ως άνω προγράμματος όσον αφορά τα πειράματα και τις δοκιμές σε ζώα, που επιβάλλεται, στο μέτρο του δυνατού να αντικατασταθούν από in vitro ή άλλες εναλλακτικές μεθόδους. Όλοι οι αιτούντες έχουν τηνποχρέωση, συμπεριλαμβανομένου του Biomedical Research Primate Centre (BPRC) να περιγράφουν τις διαδικασίες που έχουν εγκρίνει ώστε να τηρούνται οι αρχές αντικατάστασης, μείωσης και εξειδίκευσης και να προστατεύεται η πρόνοια για τα ζώα. Επιπλέον,ποστηρίζεται στο πλαίσιο του προγράμματος αυτού η έρευνα σχετικά με την ανάπτυξη εναλλακτικών πειραματικών μεθόδων άνευ πλέον πειραματοζώων.

Πραγματοποιείται συστηματικά επισκόπηση δεοντολογίας, στο πλαίσιο του ειδικού προγράμματος για την ποιότητα ζωής των προτάσεων που ασχολούνται με θέματα όπως η χρήση πρωτευόντων θηλαστικών εκτός του ανθρώπου, η δημιουργία διαγονιδιακών ζώων, κ.λπ. Στην επιτροπή δεοντολογικής εξέτασης συμμετέχουν μεταξύ άλλων εκπρόσωποι των ομάδων προστασίας των ζώων. Η δεοντολογική επισκόπηση εξασφαλίζει ότι όλες οι έρευνες στις οποίες συμμετέχουν ζώα εκτελούνται σύμφωνα με την οδηγία 86/609/ΕΟΚ. Εν προκειμένω λαμβάνεταιπόψη η συνολική ωφέλεια της προτεινόμενης έρευνας σε σχέση με το πιθανό κόστος όσον αφορά τα ζώα. Επιπλέον, οι συμμετέχοντες σε ερευνητικά έργα έχουν τηνποχρεώση να επιδιώξουν την έγκριση των αρμοδίων εθνικών φορέων πριν από την έναρξη των ερευνητικών δραστηριοτήτων. Το BPRC, που βρίσκεται εντός της Κοινότητας αλλά είναι ανεξάρτητο αυτής, έχει δεσμευτεί συμβατικά να ανταποκριθεί σε όλες τις εθνικές, νομικές και δεοντολογικές απαιτήσεις.

Η Επιτροπή δεν προτίθεται να εξαιρέσει την συμμετοχή του BPRC από τα έργα κοινοτικής χρηματοδότησης εφόσον έχουν εκδοθεί από τις αρμόδιες εθνικές αρχές οι αντίστοιχες άδειες.

(1) ΕΕ L 358 της 18.12.1986.

(2) Απόφαση αριθ. 182/1999/ΕΚ του Κοινοβουλίου και του Συμβουλίου της 22ας Δεκεμβρίου 1999, ΕΕ L 26 της 1.2.1999.

(3) Απόφαση 1999/167/ΕΚ του Συμβουλίου της 25ης Ιανουαρίου 1999 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης με θέμα Ποιότητα Ζωής και Διαχείριση Έμβιων Πόρων (1998 - 2002), ΕΕ L 64 της 12.3.1999.